CELEX: C2006/261/32
Language: sk
Date: 2006-10-28 00:00:00
Title: Vec C-378/06: Návrh na začatie prejudiciálneho konania, ktorý podal Conseil d'État (Belgicko) 15. septembra 2006 – Clear Channel Belgium SA/mesto Liège

28.10.2006   
            
            
               SK
            
            
               Úradný vestník Európskej únie
            
            
               C 261/17
            
         Návrh na začatie prejudiciálneho konania, ktorý podal Conseil d'État (Belgicko) 15. septembra 2006 – Clear Channel Belgium SA/mesto Liège
   (Vec C-378/06)
   (2006/C 261/32)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Conseil d'État
   Účastníci konania pred vnútroštátnym súdom
   
      Žalobca: Clear Channel Belgium SA
   
      Žalovaný: mesto Liège
   
      Vedľajší účastník konania: J.-C. Decaux Belgium SA
   Prejudiciálne otázky
   
               1.
            
            
               Vylučuje zmluva, ktoré je kvalifikovaná ako zmluva o „verejnej koncesii“, uplatňovanie smernice Rady 92/50/EHS z 18. júna 1992 o koordinácii postupov verejného obstarávania služieb (1), keďže táto zmluva nezávisle od udelenia výlučného práva zmluvnému partnerovi zo strany verejného orgánu prevádzkovať za úplatu reklamné zariadenia za predpokladu, že poskytne verejnému orgánu vybavenie verejného priestranstva, stanovuje vykonanie určitého počtu služieb zo strany zmluvného partnera v prospech verejného orgánu (poskytnutie vybavenia pre verejného priestranstvo, miest na verejné oznamy)?
            
         
               2.
            
            
               Napriek absencii ceny v pravom slova zmysle môže odplatná povaha poskytovania služieb v prospech verejného orgánu spočívať vo vzdaní sa zo strany verejného orgánu príslušných príjmov z reklamy a,ako v prejednávanej veci, v znížení finančných a materiálnych náhrad a poplatkov za propagačné oznamy, ktoré sú stanovené v zmluve?
            
         
               3.
            
            
               Zohráva základná alebo akcesorická povaha rôznych povinností stanovených v zmluve nejakú úlohu, pokiaľ ide o uplatňovanie už citovanej smernice?
            
         
      (1)  Ú. v. ES L 209, 24.7.1992, s. 1; Mim. vyd. 06/001, s. 322.